Source: https://www.riigiteataja.ee/akt/105042013019?tegevus=telli-teavitus
Timestamp: 2020-01-23 06:29:56+00:00
Document Index: 6075583

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 99', '§ 97', '§ 2', '§ 99', '§ 3', '§ 4', '§ 5', '§ 99', '§ 6', '§ 7', '§ 8', '§ 9', '§ 10', '§ 11', '§ 99', '§ 12']

Tollioksjoni korraldamise kord – Riigi Teataja
Tollioksjoni korraldamise kord
Tollioksjoni korraldamise kord - sisukord
§ 1 Määruse rakendusala
§ 2 Leping tollioksjoni korraldajaga
§ 3 Tollioksjonile suunamise otsustamine
§ 4 Tollioksjonile suunatud kauba näidiste üleandmine
§ 5 Tollioksjoni korraldaja ülesanded
§ 6 Tollioksjoni eeskiri
§ 7 Kauba hind
§ 8 Arve kauba kohta
§ 9 Tolliformaalsuste läbiviimine
§ 10 Kauba üleandmine
§ 11 Oksjonitulemuste aruanne
§ 12 Realiseerimata kaup
RT I, 05.04.2013, 19
Vastu võetud 23.04.2004 nr 88
RTL 2004, 50, 868
02.04.2013 RT I, 05.04.2013, 9 08.04.2013
Määrus kehtestatakse «Tolliseaduse» § 99 lõike 4 alusel.
Määrust rakendatakse «Tolliseaduse» § 97 lõigetes 1 ja 2 nimetatud kauba või transpordivahendi (edaspidi kaup) tollioksjonil realiseerimisel.
§ 2. Leping tollioksjoni korraldajaga
Maksu- ja Tolliameti peadirektor või tema poolt volitatud isik sõlmib «Tolliseaduse» § 99 lõikes 1 nimetatud korras valitud tollioksjoni korraldajaga lepingu ühe või mitme tollioksjoni korraldamiseks.
§ 3. Tollioksjonile suunamise otsustamine
(1) Kaup suunatakse tollioksjonile Maksu- ja Tolliameti peadirektori või tema poolt volitatud isiku otsusega.
(2) Otsuses märgitakse tähtaeg oksjoni läbiviimiseks.
(3) Otsus toimetatakse kümne kalendripäeva jooksul otsuse tegemise päevast arvates tollioksjoni korraldajale kätte.
§ 4. Tollioksjonile suunatud kauba näidiste üleandmine
Toll annab tollioksjonile suunatud kauba näidised tollioksjoni korraldajale üle aktiga, kuhu märgitakse:
1) kauba näidiste nimetus ja kogus;
3) viide otsusele, mille alusel kaup suunatakse oksjonile;
4) tollilao või -terminali, kus kaupa hoiti, nimi ja registrikood;
5) kauba näidiste üleandja nimi, isikukood ja allkiri;
6) kauba näidiste vastuvõtja nimi, isikukood ja allkiri;
7) kauba näidiste üleandmise juures viibiva Maksu- ja Tolliameti töötaja või ametniku nimi ja allkiri;
[RT I, 05.04.2013, 9 - jõust. 08.04.2013]
8) kauba näidiste üleandmise koht ja aeg.
§ 5. Tollioksjoni korraldaja ülesanded
Tollioksjoni korraldaja:
1) koostab tollioksjoni eeskirja ja kooskõlastab selle kirjalikult Maksu- ja Tolliametiga;
2) määrab kaupade alghinnad ja osavõtutasu ning kooskõlastab need kirjalikult Maksu- ja Tolliametiga. Vaidluse puhul määrab kauba alghinna ja osavõtutasu Maksu- ja Tolliamet;
3) informeerib avalikkust tollioksjoni toimumisest, korraldab kauba reklaamimise ja müügieelse tutvustamise;
4) teostab arveldused ostjatega;
5) korraldab tolliformaalsuste läbiviimise;
6) teostab «Tolliseaduse» § 99 lõikes 3 nimetatud arveldused, kusjuures hoiu- ja veokulud kooskõlastab Maksu- ja Tolliametiga ning kannab riigieelarvesse kandmisele kuuluva summa Maksu- ja Tolliameti pangakontole 20 kalendripäeva jooksul tollioksjoni toimumise päevast arvates;
7) esitab oksjonitulemuste aruande.
§ 6. Tollioksjoni eeskiri
(1) Tollioksjoni eeskirjas sätestatakse:
1) tollioksjonil osalemiseks registreerumise kord;
2) enampakkumiste tegemise ja tollioksjoni lõppemise kord;
3) kauba eest tasumise kord;
4) kauba üleandmise kord.
(2) Tollioksjoni korraldaja tutvustab tollioksjonil osalejatele enne enampakkumise algust tollioksjoni eeskirja.
§ 7. Kauba hind
Kauba alghind määratakse lähtudes eksperthinnangust või analoogse kauba turuhinnast ja see peab sisaldama kauba eest tasumisele kuuluvaid impordimakse.
§ 8. Arve kauba kohta
(1) Tollioksjoni korraldaja koostab pärast tollioksjoni lõppemist kauba kohta arve kolmes eksemplaris, millest üks eksemplar antakse kauba ostjale, teine jääb tollioksjoni korraldajale ja kolmas Maksu- ja Tolliametile.
(2) Arvele märgitakse järgmised andmed:
1) tollioksjoni korraldaja nimi, EORI number ja aadress;
2) number ja tollioksjoni korraldamise kuupäev;
3) ostja nimi, isiku- või registrikood ja aadress;
4) Maksu- ja Tolliameti otsuse number, mille alusel kaup tollioksjonile suunati;
5) kauba nimetus ja kogus;
6) tasumisele kuuluvate impordimaksude summa;
7) tasumisele kuuluv summa;
8) tasumise tähtpäev.
(3) Kui ostja ei ole tähtpäevaks arvet tasunud, loetakse ost mittetoimunuks. Tollioksjoni korraldaja vormistab toimumata ostu kohta kreeditarve ning kaup pannakse uuesti tollioksjonil müüki.
§ 9. Tolliformaalsuste läbiviimine
Tollioksjoni korraldaja esitab tollile kümne kalendripäeva jooksul tollioksjoni toimumise päevast arvates tollideklaratsiooni, kusjuures tollideklaratsiooni lahtrisse 29 märgitakse tollisasutus, kuhu tollideklaratsioon esitatakse.
§ 10. Kauba üleandmine
Ostja saab kauba tollilaost või tolliterminalist kätte pärast raha laekumist tollioksjoni korraldaja pangakontole ja vastavate tolliformaalsuste teostamist tollioksjoni korraldaja poolt.
§ 11. Oksjonitulemuste aruanne
(1) Tollioksjoni korraldaja koostab 20 päeva jooksul pärast tollioksjoni lõppemist oksjonitulemuste aruande, kuhu märgitakse:
1) tollioksjoni toimumise aeg ja koht ning tollioksjoni pidaja;
2) kauba tollioksjonile suunamise otsuse number ja kuupäev, kauba nimetus, kogus, müügihind ja «Tolliseaduse» § 99 lõike 3 alusel teostatud arveldused.
(2) Tollioksjoni korraldaja esitab Maksu- ja Tolliametile koos oksjonitulemuste aruandega tollideklaratsioonide koopiad.
§ 12. Realiseerimata kaup
(1) Kaup, mida tollioksjonil ei realiseeritud, pannakse müügile järgmistel tollioksjonitel.
(2) Kaup, mida ei ole kahel tollioksjonil suudetud realiseerida, antakse tasuta üle tervishoiu- või sotsiaalhoolekandeasutusele või hävitatakse Maksu- ja Tolliameti sellekohase otsuse alusel.